El sector públic institucional de l'Administració de la Generalitat és l'integrat pel conjunt d'entitats amb personalitat jurídica diferenciada de la de l'Administració que gestionen serveis públics, produeixen béns i serveis o fan funcions i/o activitats de competència d'aquesta en règim de descentralització funcional i amb autonomia de gestió.
Estan participades, directament o indirectament, de forma majoritària per l'Administració, o hi estan formalment adscrites, i actuen, respecte d'aquesta, amb una relació d'instrumentalitat.
És la que es genera com a conseqüència de la forma en què les entitats desenvolupen les activitats encomanades.
En aquest sentit, les entitats presten serveis i activitats per compte de l'Administració, que les crea per a la consecució de les finalitats que li són pròpies; i recau en l'Administració la responsabilitat política última del compliment dels objectius, l'eficàcia, l'eficiència i la qualitat dels resultats.
Es creen amb la finalitat de guanyar en eficàcia i eficiència en l'actuació, i qualitat en els béns, els serveis i les activitats que presten a favor dels ciutadans.
La personificació diferenciada de la de l'Administració i l'autonomia de gestió doten les entitats d'un règim que els permet ser més àgils i flexibles en les operacions en el tràfic jurídic i mercantil.
Actuen sota criteris de rendibilitat, economia i productivitat per assolir el dinamisme que requereix la provisió de serveis als ciutadans.
Aquestes entitats tenen autonomia de gestió i funcionament respecte de l'Administració i, per tant, més operativitat en la gestió interna, i agilitat en els processos de presa de decisions, com ara en:
• La contractació de béns i serveis
• Els àmbits comptable i financer
• Les eines de gestió interna empresarials pròpies dels models gerencials
No, perquè els controls característics de l'Administració pública, en les entitats del sector públic institucional se substitueixen per altres mecanismes: l'assumpció de part dels riscos de l'activitat, la competència i competitivitat, la patrimonialització dels resultats, així com tot el conjunt d'eines i instruments propis del model de governança que articulen la relació entre l'agent i el principal.
Es poden crear a través d'una llei del Parlament, d'un decret del Govern o d'un acord del Govern.
No, el sector públic de la Generalitat és més ampli ja que també l'integren els departaments de la Generalitat als quals es vinculen o estan adscrites les entitats, les universitats públiques de Catalunya i les entitats i autoritats independents.
Formen part del sector públic de la Generalitat els organismes, els ens i les entitats i institucions dels subsectors següents:
• Administració de la Generalitat:
Els departaments de la Generalitat i les seves entitats institucionals.
• Universitats públiques de Catalunya:
Les universitats públiques de Catalunya i les seves entitats institucionals.
• Entitats i autoritats administratives independents:
Les entitats públiques amb personalitat jurídica pròpia que, doctrinalment, tenen atribuïdes funcions de supervisió i control de l'Administració i el seu sector públic.
Aquestes funcions les exerceixen orgànicament i funcionalment amb independència de l'Administració de la Generalitat i/o de les universitats públiques de Catalunya.
Actualment, les entitats d'aquesta naturalesa són:
Comporta que les entitats estiguin subjectes al sistema de governança corporativa de l'Administració de la Generalitat per compte de la qual actuen, per tant, sota la seva direcció, supervisió i control estratègics.
En l'àmbit econòmic implica que se'ls apliquin les lleis d'estabilitat.
Per tant, actuen subjectes als límits de deute, dèficit i morositat i han de tancar l'exercici econòmic en situació d' equilibri o superàvit.
Des d'un punt de vista comptable el seu pressupost —i, per tant, el deute i el dèficit—consolida amb el de la Generalitat de Catalunya.